b'\n_START_ARTICLE_\nPalitan ng paninda\n_START_PARAGRAPH_\nAng barter ay ang palitan ng paninda na hindi ginagamit ng pera o salapi. Karaniwang ang bagay na kinakalakal o pinagpapalitan ay kasinghalaga ng halaga sa salapi, subalit walang ginagamit o walang pagpapalitan o suklian ng perang nagaganap, mga bagay lamang. Samakatuwid, palitan lamang ito ng kalakal o palitan ng paninda. Tinatawag din itong kambyo, kamkalatse, at tuwayan. Halimbawa nito ang kalakalang nagaganap sa pagitan ng mga Muslim sa Zamboanga, Tawi-Tawi, at Jolo sa Pilipinas.'